  Виталий Пронин Павел Вершинин.Общественной палатае выль быръем муртъёс люкаськылӥзы нырысетӥ кенешоназы. Бырйизы асьсэлы кивалтӥсь, оскемзэс веразы Павел Вершинин ужбергатӥсьлы, солэн воштӥсез луиз Алексей Шепталин тодосчи.Матысь аръёсы Общественной палатаын 8 комиссия ужалоз, соос пӧлын  вань  социальной политика, ЖКХ, тазалыкез утён, дышетон наука, культура, кышкытлыклэсь утиськон но общественной огазеяськонъёсын кусып возён, экономикаез азинтон, калык инициативаосын ужан понна кыл кутӥсьёсыз. Кылдытэмын пичи калыкъёслэсь кусыпъёссэс юнматонъя ужась группа.Ужрадэ пыриськиз Удмуртилэн Тӧроез Александр Соловьёв. Оскемзэ вераз Общественной палаталэн выль кылдытэм составезлы. Шуиз: солэн одӥгез но ӵектонэз адӟытэк-кылытэк уз кыльы.Павел Николаевич Вершинин вордӥськиз 1949-тӥ арын 3-тӥ ноябре Можга ёросысь Березовка гуртын крестьян семьяын. 1971-тӥ арын йылпумъяз Ижысь Гурт  удысъя кун институтэз (академиез), луиз инженер-механик. Ужаны интыяськиз Можга ёросысь "Россия" колхозэ, отын валтӥсь инженерозь кыдаз.1981-тӥ арын сое «Ленинский путь» колхозлы тӧрое быръё.1990-тӥ арын Удмурт АССР-ысь Министръёслэн Кенешсылэн Тӧроезлэн воштӥсез, гурт удысъя но сиён-юонъя министр луэ.1995-тӥ -1999-тӥ аръёсы  - Удмурт  Правительстволэн Тӧроез.1995-тӥ арын ик быръемын Кун Кенеше депутатэ.1996-тӥ - 1999-тӥ аръёсы Федерация Кенешлэн ёзчиез луэ на, пыриське Бюджетъя, вытъя, коньдон ужпумъёсъя, банк ужъёсъя комитетлэн ужаз.1999-тӥ - 2003-тӥ аръёсы - Кун Кенешлэн Тӧроезлэн нырысетӥ воштӥсез.2003-тӥ -2005-тӥ аръёсы «Удмуртрыба» огазеяськонэн кивалтэ.2005-тӥ -2006-тӥ аръёсы «Ижевский хлебомакаронный комбинатлэн» валтӥсь директорез луэ.2006-тӥ арысен - «Пастарель» огазеяськонлэн кивалтӥсез.Пусъемын «Знак Почёта» но Эшъяськон орденъёсын, Россиысь МЧС-лэн «За заслуги» гадьпусэныз.Элина Кумачёва Теги: Удмуртиезазинтон Удмуртия  